Document ID: /roh_data/filtered/fineweb-2-filterrobots_roh.jsonl.gz/10939

En il pled da Bumaun tradiziunal dal president da la Confederaziun ha il cusseglier federal Ignazio Cassis mess en il center da s'avischinar l'in a l'autra. Quai che saja mo pussaivel cun respectar nossas opiniuns, era sch'ins haja forsa differentas ideas. Ina chaussa impurtanta gist il temp actual che saja in temp da polarisaziun. Mo cun il spiert da cuminanza e la passiun per la diversitad possia la Svizra dumagnar las sfidas da l'onn ch'ha gist cumenzà.
Gist in temp che la polarisaziun smanatscha, stuain nus daventar conscients da quai ch'ans collia, da quai ch'è caracteristic per la coesiun naziunala. Ensemen essan nus la Svizra.
La surdada da l'uffizi han il president da la Confederaziun 2021 Guy Parmelin ed il nov president Ignazio Cassis fatg la notg da Silvester – sco'i para al telefon.